Diari Oficial de la Generalitat Valenciana


Sumari del DOGV 7706, del 27-01-2016 (2015/10897)

Notificació de la sentència i de la interlocutòria d'aclariment dictades en el procediment de mesures en relació amb els fills número 165/2015.
-----------------------------------------------------------------------------------------------------------------------------------------------

### Dades del document

Número de DOGV
:   7706

Data del DOGV
:   27-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10252


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència i de la interlocutòria d'aclariment dictades en el procediment de mesures en relació amb els fills número 165/2015. [2015/10771]  
Demandant: Mary Isabel Sandoval Yabeta.  
Procurador: Francisco José García Albert.  
Demandat: Michael Jiménez Núñez.  
Procurador/a: -  
Antonio Rodríguez-Moldes Peiró, lletrat de l'Administració de Justícia del Jutjat de Primera Instància número 9 de València, mitjançant aquest edicte faig saber que en les actuacions de mesures en relació amb els fills, seguides amb el número 000165/2015, a instàncies de Mary Isabel Sandoval Yabeta, contra Michael Jiménez Núñez, en situació de rebel·lia, en les quals en data 11 de desembre de 2015, s'ha dictat sentència, la dispositiva de la qual és com segueix:  
«Estime la demanda presentada per Mary Isabel Sandoval Yabeta, contra Vladimir Núñez Herrera, i declare els següents efectes respecte de la filla d'ambdós:  
1. La pàtria potestat serà compartida, atribuint-se l'exercici en exclusiu a la demandant.  
2. S'atribueix a l'actora la guarda i custòdia de la menor.  
3. Com a aliments en favor de la filla, el demandat haurà d'ingressar en el compte que es determine dins dels cinc primers dies de cada mes la quantitat de 100 euros mensuals, quantitat que es veurà modificada anualment conformement amb l'índex de preus al consum que publique l'organisme estatal competent i fins que finalitzen els seus estudis superiors.  
Les despeses extraordinàries de la menor es pagaran al 50 per cent per ambdós progenitors.  
Notifiqueu la present resolució a les parts.  
No pertoca fer pronunciament exprés sobre la imposició de costes.  
  
Aquesta és la meua sentència, contra la qual es pot interposar un recurs d'apel·lació en el termini de 20 dies, comptats des de l'endemà de la seua notificació, d'acord amb la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'aquest Jutjat, la pronuncie, mane i firme.  
Publicació. L'anterior resolució ha sigut publicada en forma legal, de la qual cosa done fe.»  
I que ha sigut aclarida per la interlocutòria de data 23 de desembre de 2015, que diu així:  
«Interlocutòria  
Magistrada jutgessa: Ana Vega Pons-Fuster Olivera.  
València, 23 de desembre de 2015  
Antecedents de fet  
Primer. En el present procediment s'ha dictat Sentència de data 11 de desembre de 2015, que ha sigut notificada a les parts litigants.  
  
Segon. Després de la firma de la referida resolució, s'ha advertit que hi ha un error en el nom del demandat:  
?Tant en la capçalera d'aquesta, en la que apareix com a Michel Jiménez Núñez, quan hauria de ser Michael Jiménez Núñez.  
?Com en la dispositiva, en què figura el paràgraf següent:  
«Estime la demanda presentada per Mary Isabel Sandoval Yabeta contra Vladimir Núñez Herrera i declare els següents efectes respecte de la filla d'ambdós», quan hauria de ser:  
«Estime la demanda presentada per Mary Isabel Sandoval Yabeta contra Michael Jiménez Núñez i declare els següents efectes respecte de la filla d'ambdós».  
Fonaments de dret  
Primer. L'article 214.1 de la Llei d'Enjudiciament Civil estableix que els tribunals no podran variar les resolucions que pronuncien després de firmades, però sí que podran aclarir algun concepte fosc i rectificar qualsevol error material que patisquen. Els aclariments podran, segons estableix l'apartat 2 del mateix precepte, d'ofici, pel tribunal o lletrat de l'Administració de Justícia, segons corresponga, dins dels dos dies següents de la publicació de la resolució, o a petició de part o del ministeri fiscal formulada dins del mateix termini, sent en aquest cas resolta per qui haguera dictat la resolució que es tracte dins dels tres dies següents al de la presentació de l'escrit en que se sol·licite l'aclariment.  
  
Segon. Els errors materials manifestos i els aritmètics en què incórreguen les resolucions dels tribunals podran ser rectificats en qualsevol moment.  
Part dispositiva  
Acord:  
Aclarir la sentència de data 11 de desembre de 2015, dictada en el present procediment, fent constar que el nom correcte del demandat tant en la capçalera d'aquesta com en la dispositiva és Michael Jiménez Núñez.  
Expediu un certificat d'aquesta resolució, que quedarà unit a aquestes actuacions, i porteu-ne l'original al llibre de resolucions definitives.  
Que s'expedisca un edicte del present aclariment per a la seua publicació en el Diari Oficial de la Comunitat Valenciana.  
Mode d'impugnació: contra aquesta resolució no podrà interposar-se cap recurs, sense perjudici dels recursos que pertoquen, si és el cas, contra la resolució a què es refereix la sol·licitud d'aclariment.  
Ho mana i decideix el jutge; En done fe.»  
  
I perquè valga de notificació de forma deguda a Michael Jiménez Núñez, en rebel·lia, expedisc i firme aquest edicte.  
  
València, 23 de desembre de 2015.- El lletrat de l'Administració de Justícia: Antonio Rodríguez-Moldes Peiró.